 Akizungumza jijini, Ndemla alisema ili kuhakikisha kiwango chake hakishuki ataongeza juhudi ili aweze kuisaidia timu yake, Simba SC kushinda mataji msimu ujao.“Kiwango changu katika msimu huu ndicho kimeshawishi uongozi kunipa mkataba wa miaka mitatu na ni changamoto kwangu kwani natakiwa kuongeza juhudi katika mazoezi ili kukuza kiwango na kuisaidia timu yangu,”alisema Ndemla.Pia alisema wana kiu ya mataji, hasa taji la Ligi Kuu Tanzania Bara na dhamira yao kubwa msimu ujao kufanikisha azma ya ubingwa wa Ligi Kuu.Ndemla hakuacha kumshukuru kocha wake Suleman Matola ambaye alikuwa naye tangu Simba B na viongozi kwa kumwamini, kuwaahidi ataongeza bidii niisaidie timu.Ndemla ametokea kwenye timu za vijana za Simba kabla ya kupandishwa kuchezea timu kubwa na kufanikiwa kuleta upinzani kwa wachezaji wa timu pinzani na kujizolea umaarufu.